Тръмп нареди да започне преход на властта към екипа на Байдън Президентът на САЩ Доналд Тръмп обяви , че дава зелена светлина за началото на процеса по преход на властта към бъдеща администрация на демократа Джо Байдън две седмици , след като последният бе обявен за победител на президентските избори в САЩ , предадоха световните агенции . Екипът на Байдън приветства този етап в развитието на нещата и каза , че той позволява мирен преход във властта , отбелязва Франс прес . Тръмп се въздържа да признае директно победата на Байдън и обеща справедлива битка в момент , в който той депозира все повече жалби в опит да докаже , че е имало предполагаеми нередности на изборите . Тези опити са без успех . Това решение предоставя на следващата администрация ресурсите и необходимата подкрепа , за да осъществи прехода във властта по един мирен и безпроблемен начин , заяви Йонас Ейбрахам , представител на екипа на Байдън . Той подчерта , че това решение е необходимо , за да се започне работата по справяне с предизвикателства , пред които е изправена американската нация , в това число поставяне под контрол на коронавирусната пандемия и връщането в релсите на икономиката . Екипът на избрания президент Байдън ще започне да се срещна с представители на федералното правителство , за да обсъдят въпроси като реакцията на пандемията , националната сигурност и други теми . Днес той ще обяви кого ще назначи на ключови постове в своята админитсрация , най - вече в дипломацията .